কেন্দ্ৰীয় পথ পৰিবহন আৰু ৰাষ্ট্ৰীয় ঘাইপথ মন্ত্ৰণালয়ে আঠ বছৰ পুৰণি বাহনত 'গ্ৰীণ টেক্স' আৰোপ কৰাৰ প্ৰস্তাৱত ইতিমধ্যে অনুমোদন দিছে।
'গ্ৰীণ টেক্স'ক লৈ অনুষ্ঠানিকভাৱে অধিসূচনা জাৰি কৰাৰ পূৰ্বে কেন্দ্ৰীয় পথ পৰিবহন আৰু ৰাষ্ট্ৰীয় ঘাইপথ মন্ত্ৰণালয়ে এই সম্পৰ্কীয় প্ৰস্তাৱটো ৰাজ্যবোৰৰ বিবেচনাৰ বাবে প্ৰেৰণ কৰিব খুজিছে।
এই প্ৰস্তাৱ অনুসৰি পৰিবহনত ব্যৱহৃত গাড়ীবোৰত ৰোড টেক্স অৰ্থাৎ পথ কৰৰ ১০ৰ পৰা ২৫ শতাংশ হাৰত গ্ৰীণ টেক্স আৰোপ কৰা হ'ব।
অৱশ্যে চি এন জি, এল পি জি, ইথানল চালিত অথবা ইলেক্ট্ৰিক বাহনবোৰক গ্ৰীণ টেক্সৰ আওতাৰ বাহিৰত ৰখা হ'ব বুলি প্ৰকাশ কৰিছে চৰকাৰে।
ইয়াৰ লগতে খেতি-বাতিত ব্যৱহৃত বিভিন্ন বাহন- ট্ৰেক্টৰ, হাৰ্ভেষ্টৰ আৰু পাৱাৰটিলাৰ আদি গ্ৰীণ টেক্সৰ আওতাৰ বাহিৰত ৰখা হ'ব।
